கழுவப்படாத அசுத்தமான விரல்களின் மூலம் உடலின் உள்ளே நுழையும் இந்த பாக்டீரியாக்களின் வீரியத் தன்மையைப் பொறுத்து நோய் எதிர்ப்பு சக்தி குறைந்தவர்கள் மற்றும் குழந்தைகளுக்கு காலரா, டைஃபாய்டு, சீதபேதி, அமீபியா வயிற்றுப்போக்கு, நிமோனியா, கண்நோய் எனப் பற்பல நோய்களை ஏற்படுத்துகின்றன. பாக்டீரியா நோய்கள் மட்டுமன்றி ஹெபடைடிஸ் நோய், ஃபுளூ காய்ச்சல், மஞ்சள்காமாலை, எபோலா நோய் போன்ற வைரஸ் கிருமிகளைப் பரப்புவதிலும் நமது கைகளுக்குப் பெரும்பங்கு உண்டு. அதனால்தான், கைகளைக் கழுவுவதன் அவசியம் பற்றியும், கைகளைக் கழுவும் முறைகள் பற்றியும், அதனால் உண்டாகும் நன்மைகள் பற்றியும் விழிப்புஉணர்வை ஏற்படுத்தும் நாளாக இன்றைய தினம் அனுசரிக்கப்படுகிறது. முறையான கைகழுவுதலை குழந்தைகளிடையே தொடர்ச்சியாக வலியுறுத்த வேண்டும். வயிற்றுப்போக்கை 50 சதவிகிதமும், நிமோனியா காய்ச்சலை 25 சதவிகிதமும் குழந்தைகளிடையே குறைக்க முடியும் என்கிறது யுனிசெஃப்.